**ՄեդիաՄաքս**, լրատվական գործակալություն Հայկական օնլայն լրատվական կայք, որը տրամադրում է նորություններ Հայաստանից և ամբողջ աշխարհից։ Գործում է 3 լեզուներով. հայերեն, ռուսերեն և անգլերեն։ Ստեղծումից ընդամենը մեկ տարի անց դարձավ Հայաստանի և Հարավային Կովկասի ամենամեջբերվող լրատվամիջոցներից մեկը։

Պատմություն
-----------

1998 թվականին գրանցվեց «ՄեդիաՄաքս» ՓԲԸ-ն, նույն տարվա դեկտեմբերին գրանցվում է ՄեդիաՄաքս լրատվական գործակալությունը։ 1999 թվականի մայիսին սկսեց գործել ՄեդիաՄաքս լրատվական գործակալությունը։ ՄեդիաՄաքսը շեշտը դրեց որակի վրա, ստեղծման պահից ընդամենը մեկ տարի անց դարձավ Հայաստանի և Հարավային Կովկասի ամենամեջբերվող լրատվական գործակալություններից մեկը։

Կայքի նկարագրություն
--------------------

### Կայքի բաժիններ

ՄեդիաՄաքս լրատվական կայքում նորությունները դասակարգված են հետևյալ բաժիններով.

* **Սպորտ** - սպորտային կարևոր իրադարձություններ
* **Քաղաքականություն** - Հայաստանի քաղաքականությանը վերբերվող նորություններ
* **Երևան** - Երևանյան նորություններ
* **Հասարակություն** - հասարակությանը վերաբերվող նորություններ
* **Արցախ** - Արցախին վերաբերյալ նորություններ
* **Հայաստան Թուրքիա** -Հայ-թուրքական բանակցություններ
* **Տարածաշրջան** -Հարավային Կովկասում տեղի ունեցող իրադարձություններ
* **Բանակ և Ոստիկանություն** - Հայկական բանակին և ոստիկանությանը վերաբերվող նորություններ
* **Աշխարհում** – նորություններ ամբողջ աշխարհից
* **Բիզնես** - բիզնեսի նորությունները Հայաստանում և աշխարհում

Կայքում գործում է նաև հեղինակներ, հարցազրույցներ և հատուկ նախագծեր բաժինները։

### Վիճակագրություն

2015 թվականի հունվարի դրությամբ կայքն ունենում է օրական մոտ 212,370 այցելություն ըստ Ալեքսա վիճակագրական կայքի։ Ըստ similarweb.com-ի հայկական կայքերի միջինացված թվերի` ՄեդիաՄաքսը 26-րդ հորիզոնականում է։

Կորպորատիվ ինքնություն
----------------------

### Լրատվական ոճ

ՄեդիաՄաքսը միշտ շեշտը դրել է եզակի բովանդակային լրատվության վրա։

### Կարծիքներ

* Հայաստան **Սերժ Սարգսյան, ՀՀ նախագահ**

> Մեդիամաքսը իրավամբ մեր երկրի արտաքին քաղաքականության ամենաուշադիր դիտարկողներից մեկն է։ Արտերկրի մեր գործընկերները, շահագրգիռ քաղաքական-պետական շրջանակները, միջազգային կազմակերպությունները, փորձագիտական ու լրատվական հանրությունը նաև "Մեդիամաքսի" շարունակական ջանքերի շնորհիվ են տեղեկացվել մեր երկրի արտաքին քաղաքականության, առանձին հրատապ խնդիրների վերաբերյալ պաշտոնական Երևանի մոտեցումների մասին։
> 
> 

> Գործակալության ծավալած աշխատանքը նաև էապես օգնել է Երևանին տեղեկացված լինելու մեզ հուզող հարցերի վերաբերյալ մեր գործընկերների մոտեցումների ու կարծիքների մասին։ Ցանկանում եմ հատուկ ընդգծել նաև այն փաստը, որ թե’ Հայաստանում և թե’ արտերկրում մեծ հեղինակություն վայելող "Մեդիամաքսը" միշտ հավատարիմ է եղել ազնիվ լրագրության սկզբունքներին և նաև այդ ամենի արդյունքում դարձել ոչ միայն Հայաստանի, այլև մեր տարածաշրջանի ամենահաճախ մեջբերվող լրատվական գործակալություններից մեկը։
> 
> 

* Հայաստան **Տիգրան Սարգսյան, ՀՀ նախկին վարչապետ**

> Կարճ ժամանակահատվածում դառնալով Հայաստանի ամենաճանաչված գործակալություններից մեկը, «Մեդիամաքսը» շարունակում է հավատարիմ մնալ անաչառ և հավաստի լրատվության սկզբունքին, հանրապետության և արտերկրի բաժանորդներին առաջարկելով որակյալ լրատվություն, ներքին և արտաքին քաղաքականության, տնտեսության ու բիզնեսի թեմաներով բազմակողմանի վերլուծություններ։
> 
> 

> Ուրախ եմ, որ «Մեդիամաքսի» այցեքարտում շարունակաբար տեղ են գրավում հետաքրքիր նախագծեր, որոնց կայացման և մտահղացումների իրականացման գործում մաղթում եմ հաջողություններ և նոր ձեռքբերումներ։
> 
> 

* Հայաստան **Ռալֆ Յիրիկյան, "Վիվասել-ՄՏՍ"-ի գլխավոր տնօրեն**

> "Վիվասել-ՄՏՍ"-ի համար` որպես ՀՀ առաջատար բջջային օպերատորի, տեղեկատվության արժեքը դրա օգտակարությունն է, արագությունը և ճշգրտությունը, ինչպես նաև պատասխանատվությունը։ Բիզնես-նորությունները Հայաստանում արագ աճող հատվածն են, և Մեդիամաքսը այդ ոլորտի առաջամարտիկն է, ով օպերատիվ նորություններ է հաղորդում ֆինանսների, բիզնեսի և մրցակցության մասին։ Մեդիամաքսի շնորհիվ ֆինանսական և գործարար ոլորտի ներկայացուցիչները տեղեկատվություն են ստանում հենց այն ձևով, որը նրանց անհրաժեշտ է։
> 
> 

> Բիզնես-նորությունների արհեստավարժ մատուցումը միայն առաջատար տեղեկատվական գործակալությունների տարբերիչ առանձնահատկությունն է, և Մեդիամաքսը չափանիշներ է սահմանում։ Մեդիամաքսը մշտապես առաջնորդվել է նորարարություններին և տեղեկացնելու արվեստին իր հավատարմությամբ։
> 
>

Տես նաև
-------

* Թերթ.am
* 1in.am
* News.am

Ծանոթագրություններ
------------------

1. ↑  «Հայաստանը Մեդիա Լանդշաֆտ» Archived 2014-12-25 at the Wayback Machine. Եվրոպական լրագրության կենտրոն։ Հայաստանը Այժմ տրամադրում է նաև անկախ լուրեր Հայաստանից։ Վերցված՝ 12 Հունվարի 2015։
2. 1 2  «ՄեդիաՄաքս լրատվական գործակալություն»: ՄեդիաՄաքս Վերցված՝ 10 Հունվարի 2015։
3. 1 2 3  «Մեդիամաքս գործակալություն»: ՄեդիաՄաքս։ Վերցված՝ 10 Հունվարի 2015
4. ↑  «ՄեդիաՄաքս վերելքի ուղին»: ՄեդաիՄաքս։ Վերցված՝ 11 Հունվարի 2015։
5. ↑  «ՄեսիաՄաքս Վիճակագրություն»: Archived 2020-07-20 at the Wayback Machine. ՄեդիաՄաքս Վերցված՝ 10 Հունվարի 2015։
6. ↑  «Հայկական լրատվական կայքեր այցելած օգտատերերի հաշվարկային թարմացված քանակը՝ ըստ similarweb.com-ի» Archived 2016-03-04 at the Wayback Machine. Հայկական լրատվական կայքերի այցելությունների միջինացված քանակը՝ 1 ամսվա կտրվածքով (հոկտեմբերի 14-ի դրությամբ) Թերթ.ամ Վերցված 10 Հունվարի 2014։
7. ↑  «Մեդիամաքս կայքը 1999թ. հիմնադրված Մեդիամաքս մեդիա-ընկերության էլեկտրոնային թերթն է»:(չաշխատող հղում)
 Վերցված 19 Հունվարի 2014։
8. ↑  «ՄեդիաՄաքս լրատվական գործակալությունը 10 տարեկան է»: Panorama.am: Վերցված՝ 11 Հունվարի 2015։
9. ↑  «ՀՀ վարչապետ Տիգրան Սարգսյանի ուղերձը «Մեդիամաքս» գործակալությանը» ՀՀ Կառավարության պաշտոնական կայք։ Վերցված՝ 11 Հունվարի 2015։
10. ↑  «Բջջային օպերատորները Մեդիամաքսին շնորհավորել են 10-ամյակի կապակցությամբ»: Archived 2016-03-04 at the Wayback Machine. itel.am: Վերցված՝ 11 Հունվարի 2015։

Արտաքին հղումներ
----------------

* Պաշտոնական կայք
* Հավելվածը ՓլեյՄարկետում